Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 136/13/5505	Liptovský Mikuláš, 10.6.2014
EEČ : 2-39-231-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.4.2013, spisová značka 1 Pv 136/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako matka maloletých XXXXX, nar. XXXXX a XXXXX, nar. XXXXX, spoločne s XXXXX,  v školskom roku 2012/2013 nestarali sa riadne o výchovu a starostlivosť svojich maloletých detí, ktoré v dôsledku toho riadne si neplnili povinnú školskú dochádzku do Základnej školy vo Východnej, okres XXXXX, keď mal. XXXXX v období od októbra 2012 do 03.04.2013 vymeškal celkom 115 neospravedlnených vyučovacích hodín a mal. XXXXX v tom istom období vymeškala 108 neospravedlnených hodín a to aj napriek tomu, že obaja rodičia boli zástupcami školy na tento nepriaznivý stav opakovane písomne upozorňovaní

Uznesením prokurátora Okresnej prokuratúry XXXXX zo dňa 22.4.2013, spisová značka 1 Pv 136/13/5505, bola určená obvinenej skúšobná doba v trvaní 12 mesiacov.
Odôvodnenie:
	Dňa 22. 4. 2013 bolo uznesením 1Pv 136/13 podľa § 216 ods. 1 Tr. poriadku podmienečne zastavené trestné stíhanie proti obvinenej XXXXX pre prečin ohrozovania mravnej výchovy mládeže podľa § 211 ods. 1 písm. b/ Tr. zákona pre skutok uvedený vo výrokovej časti tohto uznesenia. Zároveň jej podľa § 216 ods. 2 Tr. poriadku bola určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť 30. 4. 2013. Skúšobná doba uplynula dňa 30. 4. 2014. 
	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo aj o pokračovaní v trestnom stíhaní vydá uznesenia. 
	Po uplynutí skúšobnej doby som na obvinenú vyžiadala správy z miesta bydliska, z Okresného úradu, odboru všeobecnej vnútornej správy v Lipt. Mikuláši a odpis z RT, z ktorých som zistila, že sa v skúšobnej dobe podmienečného zastavenia trestného stíhania nedopustila iného trestného činu a ani priestupku. 
	Vzhľadom na vyššie uvedené možno konštatovať, že obvinená XXXXX viedla  v skúšobnej dobe podmienečného zastavenia trestného stíhania riadny život a preto som rozhodla tak, ako je uvedené vo výrokovej časti tohto uznesenia, právoplatnosťou ktorého nastanú účinky zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka